На основу члана 144. Закона о општем управном поступку („Службени гласник РС“, бр. 18/2016 и 95/2019-аутентично тумачење),

Изборна комисије општине Житорађа, на седници одржаној 13. децембра 2023. године донела је

**Р Е Ш Е Њ Е**

**о исправци решења**

1. У Решењу о именовању чланова и заменика чланова бирачког одбора у проширеном саставу за координирано спровођење избора за народне посланике и избора за одборнике Скупштине општине Житорађа расписаних за 17. децембар 2023. године, за бирачко место број 13 у општини Житорађа, Дом културе, Житорађа, број 013-13-209/2023 од 05. децембра 2023. године, врши се исправка презимена члана на предлог подносиоца Изборне листе МИЛИЦА ЂУРЂЕВИЋ СТАМЕНКОВСКИ – БОШКО ОБРАДОВИЋ – НАЦИОНАЛНО ОКУПЉАЊЕ – ДРЖАВОТВОРНА СНАГА – Српска странка Заветници – Српски покрет Двери, тако што у ставу 1, алинеја 4. уместо: „Гордана Илић“, треба да стоји „Гордана Станковић“.

2. Ова исправка има правно дејство од дана од којег правно дејство има решење из тачке 1.

3. Решење из тачке 1. у свему осталом остаје непромењено.

**О б р а з л о ж е њ е**

Изборна комисија општине Житорађа је, на седници одржаној 05. децембра 2023. године, донела Решење о именовању чланова и заменика чланова бирачког одбора у проширеном саставу за координирано спровођење избора за народне посланике и избора за одборнике Скупштине општине Житорађа расписаних за 17. децембар 2023. године, за бирачко место број 13 у општини Житорађа, Дом културе, Житорађа, број 013-13-209/2023 од 05. децембра 2023. године, којим је на предлог подносиоца Изборне листе МИЛИЦА ЂУРЂЕВИЋ СТАМЕНКОВСКИ – БОШКО ОБРАДОВИЋ – НАЦИОНАЛНО ОКУПЉАЊЕ – ДРЖАВОТВОРНА СНАГА – Српска странка Заветници – Српски покрет Двери, за члана именована Гордана Илић.

У наведеном решењу је направљена грешка у презимену члана бирачког одбора у проширеном саставу за бирачко место број 13 у општини Житорађа – Дом културе, Житорађа, па је исту, у смислу члана 144. став 1. Закона о општем управном поступку требало исправити.

На основу члана 144. став 2. Закона о општем управном поступку, решење о исправци почиње да производи правна дејства од када и решење које се исправља.

У складу са наведеним, донета је одлука како је наведено у диспозитиву овог решења.

Број: 013-13-276/2023

У Житорађи, 13. децембра 2023. године

**ИЗБОРНА КОМИСИЈА ОПШТИНЕ ЖИТОРАЂА**

ПРЕДСЕДНИЦА

Јована Атанасковић